Anna Paaske

Anna Paaske (født 26. september 1856 i Sandsvær, død 4. juli 1935 i Haugesund) var en norsk operasangerinne og musikkpedagog.

Familie 
Anna Paaske var datter av bergmester Carl Anton Paaske og Caroline Louie Amalie Nielsen. Hun ble også kalt Anna Paaske von Gerthe Axberg, etter en periode å ha vært gift med en svenske.

Liv og virke 
Paaskes Kristiania-debut fant sted i 1884, da hun gestaltet rollen som Gilda i operaen Rigoletto. I 1885 oppholdt hun seg i Södertälje, og høsten dette året debuterte hun ved den lyriske scene i Stockholm.

Sin debut i Bergen fikk hun ved Den nationale Scene høsten 1888 i operetten Schweitzerhytten i rollen som Betty. Hun var ansatt ved dette teatret til 31. oktober 1889. Senere oppholdt hun seg i flere år i Tyskland. Der opptrådte hun som gjest ved flere operascener, i kjente verker som Lohengrin, Tannhäuser og Il Trovatore. I perioder var hun fast ansatt ved Hoftheater i Lippe-Detmold, ved Stadttheater i Kaiserslautern og som Hochdramatische Sängerin i Lübeck. Hun oppnådde stor popularitet i Tyskland, og vendte tilbake til Norge i 1905.

Paaske opptrådte ofte i Wagner-roller, med konserter i Skandinavia, Nord-Europa og i særskilt grad i Sverige.

I perioden 1905-1914 var hun igjen bosatt i Bergen. Der underviste hun ved Bergens Musikkakademi. Fra 1915 var hun sangpedagog i Haugesund.

Roller i utvalg 
Gilda i Rigoletto av Giuseppe Verdi (Christiania Tivoli, 1884)
Betty i Schweitzerhytten (Den nationale Scene, 1888)
Ortrud i Lohengrin av Richard Wagner (Tyskland)
Venus i Tannhäuser av Richard Wagner (Tyskland)
Azucena i Il Trovatore av Giuseppe Verdi (Tyskland)
Donna Elvira i Don Giovanni av Wolfgang Amadeus Mozart (Tyskland)
Nanzy i Martha (Tyskland)
Fides i Profeten av Giacomo Meyerbeer (Tyskland)
Leonore i Fidelio av Ludwig van Beethoven (Tyskland)

Kilder

Referanser 

Norske operasangere
Personer fra Kongsberg kommune